Az M3-as metró ismét a teljes vonalon jár, ahogy a HÉV is.

A trolibuszoknál már van egy kis para. A leszakadt felsővezetékek helyreállítása miatt a teljes vonalon pótlóbusz közlekedik a 72-es, a 77-es, a 80A, a 81-es és a 82-es trolibusz helyett, valamint a 74-es trolibusz helyett a Rózsák tere és a Csáktornya park között.

Villamosfronton a következő a helyzet: pótlóbusz közlekedik 3-as villamos helyett a Gubacsi út / Határ út és Kőbánya alsó vasútállomás (Mázsa tér) között, a 41-es villamos helyett Budafok kocsiszín és a Kamaraerdei Ifjúsági Park között, az 51-es villamos helyett a Gubacsi út / Határ út és a Nagysándor József utca között, valamint az 52-es villamos helyett a Határ út M és Pesterzsébet, Pacsirtatelep között.

Busszal menne? Nos, akkor érdemes tudni: Törökbálinton a 88-as, a 140-es, a 140B és a 172-es autóbusz módosított útvonalon közlekedik, nem érinti az Ady Endre utca megállóhelyet, valamint a XXII. kerületben a Háros utcán, a Liszt Ferenc utca kereszteződése után ELMŰ oszlopok kidőlése miatt az 58-as, a 141-es és a 158-as autóbusz módosított útvonalon közlekedik, a Liszt Ferenc utca megállóhelyet áthelyezték.